ఢాకా/న్యూఢిల్లీ, సెప్టెంబరు 9: కేవలం 15 రోజుల్లో మయన్మార్ రఖైన్ రాష్ట్రం నుంచి ప్రాణాలు అరచేత పట్టుకుని బంగ్లాదేశ్ చేరిన రోహింగ్యా ముస్లింల సంఖ్య 3,00,000కు చేరింది. తాజాగా హింస ప్రజ్వరిల్లిన ఆగస్టు 25 నుంచి రోజుకు 20,000 మంది చొప్పున రోహింగ్యాలు బంగ్లాదేశ్ వస్తున్నారని ఐక్యరాజ్యసమితి వెల్లడించింది. మయన్మార్-బంగ్లాదేశ్ సరిహద్దు 278 కిలో మీటర్ల మేర విస్తరించి ఉంది. చాలా మంది కాలినడకన లేదా పడవల్లో నానా కష్టాలు పడి పిల్లాపాపలతో బంగ్లాదేశ్ చేరుకుంటున్నారు. మయన్మార్ భద్రతా దళాల దాడుల్లో గాయపడి కొందరు, ప్రమాదాల బారిన పడి మరికొందరు మధ్యలోనే ప్రాణాలు కోల్పోతున్నారు. ఇప్పటికే 4,00,000 మంది శరణార్థులు బంగ్లాలో ఆశ్రయం పొందుతున్నారని అంచనా. వారం రోజులుగా రఖైన్లో పరిస్థితులు మరింత క్షీణించడం కలవరపెడుతోందని రోహింగ్యా సంక్షోభంపై అమెరికా అందోళన వ్యక్తం చేసింది.మయన్మార్ భద్రతా దళాలు అమాయక పౌరులను గౌరవించాలని ఐక్యరాజ్యసమితిలో అమెరికా రాయబారి నిక్కి హాలీ కోరారు. పాకిస్థాన్ కూడా మయన్మార్ రాయబారిని పిలిపించి.. రోహింగ్యాలపై కొనసాగుతున్న హింసపై నిరసన వ్యక్తం చేసింది. మలేషియా సైతం మయన్మార్ తీరును ఎండగట్టింది. మయన్మార్ తన దేశ ప్రజలను శరణార్థులను చేస్తూ తన మర్యాదను తానే పొగొట్టుకుంటోందని బంగ్లాదేశ్ ప్రధాని షేక్ హసీనా అన్నారు. కాగా, బంగ్లా హైకమిషనర్ సయ్యద్ ముజాయిం అలీ శనివారం భారత విదేశాంగ శాఖ కార్యదర్శి ఎస్.జైశంకర్ను కలిశారు. రోహింగ్యా శరణార్థుల వలసతో బంగ్లాదేశ్ ఎదుర్కొంటున్న ఒత్తిడిని వివరించారు.
dhaka/newdhilly, septembaru 9: kevalam 15 rojullo mayanmar rakhain rashtram nunchi praanaalu aracheta pattukuni bangladesh cherina rohingya muslimla sankhya 3,00,000ku cherindi. taajaagaa himsa prajvarillina aagastu 25 nunchi rojuku 20,000 mandi choppuna rohingyaalu bangladesh vastunnaarani aikyaraajyasamiti velladinchindi. mayanmar-bangladesh sarihaddu 278 kilo meaterla mera vistarinchi undi. chala mandi kaalinadakana leda padavallo nana kashtaalu padi pillaapaapalatoe bangladesh cherukuntunnaru. mayanmar bhadrata dalaala daadullo gayapadi kondaru, pramaadaala baarina padi marikondaru madhyalone praanaalu kolpotunnaru. ippatike 4,00,000 mandi saranaarthulu banglaalo aashrayam pondutunnaarani anchana. vaaram rojulugaa rakhainlo paristhitulu marinta ksheeninchadam kalavarapedutondani rohingya sankshobhampai america andolana vyaktam chesindi.mayanmar bhadrata dalaalu amayaka pourulanu gouravinchaalani aikyaraajyasamitilo america rayabari nikki haali koraru. pakisthan kuudaa mayanmar raayabaarini pilipinchi.. rohingyaalapai konasaagutunna himsapai nirasana vyaktam chesindi. maleshia saitam mayanmar teerunu endagattindi. mayanmar tana desha prajalanu saranaarthulanu chestu tana maryaadanu taane pogottukuntondani bangladesh pradhaani shek haseena annaru. kaga, bangla hycomitioner sayyad mujaim aly sanivaaram bhaarata videsaanga saakha kaaryadarsi es.jaisankarnu kalisaru. rohingya saranaarthula valasatho bangladesh edurkontunna ottidini vivarinchaaru.